Ο **Γεώργιος Ν. Χατσόπουλος** (*George Nicholas Hatsopoulos,* 7 Ιανουαρίου 1927 - 20 Σεπτεμβρίου 2018) ήταν Ελληνοαμερικανός μηχανολόγος μηχανικός, γνωστός για τη δουλειά του στον τομέα της θερμοδυναμικής και ως συνιδρυτής της εταιρίας Thermo Electron.

Πρώτα χρόνια
------------

Ο Χατσόπουλος γεννήθηκε στην Αθήνα το 1927 και ήταν συγγενής του πρώην πρύτανη του Εθνικού Μετσόβιου Πολυτεχνείου Νίκου Κιτσίκη και των Ευρυτάνων πολιτικών Γεώργιου και Δημήτρη Χατσόπουλου. Φοίτησε στο Πολυτεχνείο της Αθήνας πριν εισέλθει στο MIT, όπου έλαβε πτυχίο και μάστερ (1950) ως μηχανολόγος μηχανικός (1954) και κατόπιν διδακτορικό τίτλο (1956).

Αναδιατύπωση της θερμοδυναμικής
-------------------------------

Το 1965, μαζί με τον Joseph Keenan δημοσίευσαν το βιβλίο *Βασικές Αρχές της Γενικής Θερμοδυναμικής*, στο οποίο επαναδιατυπώνουν τον δεύτερο νόμο της θερμοδυναμικής όσον αφορά την ύπαρξη σταθερών καταστάσεων ισορροπίας. Η διατύπωση του δεύτερου νόμου της θερμοδυναμικής αναφέρει ότι: 

|  |  |  |
| --- | --- | --- |
| « | Όταν ένα απομονωμένο σύστημα εκτελεί μια διαδικασία μετά την αφαίρεση μιας σειράς εσωτερικών περιορισμών, θα φτάσει σε μια μοναδική κατάσταση ισορροπίας: αυτή η κατάσταση ισορροπίας είναι ανεξάρτητη από τη σειρά με την οποία αφαιρούνται οι περιορισμοί. |  » |

 Η Αναδιατύπωση Χατσόπουλου-Κeenan για τον Δεύτερο Νόμο οδήγησε στις δηλώσεις Clausius, Kelvin-Planck και Carathéodory για τον Δεύτερο Νόμο και έχει παράσχει μια βάση για την επέκταση του παραδοσιακού ορισμού της εντροπίας στον τομέα μη ισορροπίας. 

Το 1976, ο Χατσόπουλος συνέβαλε επίσης στη διαμόρφωση μιας ενοποιημένης θεωρίας της μηχανικής και της θερμοδυναμικής, αναμφισβήτητα ενός προδρόμου του αναδυόμενου πεδίου της κβαντικής θερμοδυναμικής.

Ακαδημαϊκός και επιχειρηματίας
------------------------------

Ενώ σπούδαζε στο MIT, ο Χατσόπουλος ήταν επικεφαλής του τμήματος μηχανικής της εταιρίας Matrad Corporation της Νέας Υόρκης. Η Matrad Corporation και το MIT υποστήριξαν οικονομικά την διδακτορική διατριβή του, *The Thermo-Electron Engine*. Η Matrad Corporation ανήκε στην οικογένεια του Πήτερ Νομικός, πτυχιούχου του Harvard Business School. Το 1956, ο Νομικός ίδρυσε μαζί με τον Χατσόπουλο την εταιρία Thermo Electron. Αρκετά χρόνια αργότερα, με εντολή του Γεωργίου, ο αδερφός του Τζον Χατσόπουλος μετείχε στην εταιρεία ως οικονομικός ελεγκτής. Η Thermo Electron κατέστη σημαντικός προμηθευτής αναλυτικών μέσων και υπηρεσιών για διάφορους τομείς υπό την διεύθυνση του Γεωργιου και του Γιάννη Χατσόπουλου και του Arvin Smith. Το 1965 ο Γεώργιος Χατσόπουλος έγινε πρόεδρος της Thermo Electron Engineering Corporation και ανώτερος καθηγητής Μηχανολόγων Μηχανικών στο MIT.

Αναγνώριση
----------

Το 1996 ο Χατσόπουλος κέρδισε το παράσημο John Fritz, το οποίο είναι το υψηλότερο αμερικανικό βραβείο στο επάγγελμα του μηχανικού και απονέμεται κάθε χρόνο για επιστημονικά ή βιομηχανικά επιτεύγματα σε οποιονδήποτε τομέα της καθαρής ή εφαρμοσμένης επιστήμης. Το 1997 του απονεμήθηκε το 3ο ετήσιο βραβείο Heinz στην Τεχνολογία, την Οικονομία και την Απασχόληση. 

Το 2011, μαζί με τον Arvin Smith και τον αδερφό του Ιωάννη, του απονεμήθηκε το βραβείο κληρονομιάς Pittcon 2011 από το Ίδρυμα Chemical Heritage. 

Στον Χατσόπουλο απονεμήθηκε επίσης το Βραβείο Αριστείας του Διεθνούς Κέντρου Βραβείων της Νέας Υόρκης.

Πέθανε στις 20 Σεπτεμβρίου 2018 σε ηλικία 91 ετών.

Παραπομπές
----------

1. ↑  Ανακτήθηκε στις 14  Ιουνίου 2019.
2. ↑  www.smenet.org/Professional-Development/Awards-Competitions/Award-Recipients/John-Fritz-Medal-Award.
3. ↑  www.sciencehistory.org/pittcon-heritage-award.
4. ↑  *Who's who in Finance and Industry*. 1999. ISBN 9780837903347.
5. 1 2  MIT. (1956) Appointments To Administrative Positions And Four Faculty Changes Announced. *The Tech.* **LXXVI** No. 15, 3  Αρχειοθετήθηκε 2012-05-11 στο Wayback Machine.
6. ↑  Hatsopoulos, George, N.· Keenan, Joseph, H. (1965). *Principles of General Thermodynamics*. John Wiley & Sons, Inc. CCN 65-12709. CS1 maint: Πολλαπλές ονομασίες: authors list (link)
7. ↑  Gyftopoulos, Elias, P.· Beretta, Gian Paolo (2005). *Thermodynamics. Foundations and Applications*. Dover Pu. Inc. ISBN 0-486-43932-1.
8. ↑  Hatsopoulos, George Nicholas. (1956). *The Thermo-Electron Engine.* Doctoral dissertation, Massachusetts Institute of Technology, Cambridge, Massachusetts, USA.
9. ↑  It Don't Mean a Thing If You Ain't Got that Green: HBS and the Birth of Venture Capital. HBS Bulletin Online, Δεκέμβριος 1996.
10. ↑  «George and John Hatsopoulos, and Arvin Smith». Chemical Heritage Foundation. Αρχειοθετήθηκε από το πρωτότυπο στις 12 Ιουλίου 2016. Ανακτήθηκε στις 26 Ιουνίου 2013.
11. ↑  «The Heinz Awards, George Hatsopoulos profile». Αρχειοθετήθηκε από το πρωτότυπο στις 22 Νοεμβρίου 2019. Ανακτήθηκε στις 8 Απριλίου 2020.
12. ↑  «Pittcon Heritage Award». *Science History Institute*. Αρχειοθετήθηκε από το πρωτότυπο στις 4 Ιουνίου 2020. Ανακτήθηκε στις 27 Μαρτίου 2018.
13. ↑  «George Hatsopoulos Obituary». Αρχειοθετήθηκε από το πρωτότυπο στις 22 Σεπτεμβρίου 2018. Ανακτήθηκε στις 8 Απριλίου 2020.

Εξωτερικοί σύνδεσμοι
--------------------

* Γεώργιος Χατσόπουλος - Βιογραφία
* Γεώργιος Χατσόπουλος - Εθνική Ακαδημία Μηχανικών, Πρόεδρος και Διευθύνων Σύμβουλος